**ELEMENTI I KRITERIJI VREDNOVANJA U NASTAVI TJELESNE I ZDRAVSTVENE KULTURE**

**Elementi ocjenjivanja koji se neposredno kriterijski ocjenjuju su:**

a) Motorička znanja

b) Motorička postignuća

c) Aktivnost učenika i odgojni učinci.

**Elementi vrednovanja nisu jednako zastupljeni pri određivanju zaključne ocjene:**

MOTORIČKA ZNANJA čine ukupno 40%, ukupne vrijednosti zaključne ocjene.

MOTORIČKA POSTIGNUĆA čine 10%, ukupne vrijednosti zaključne ocjene.

AKTIVNOST UČENIKA I ODGOJNI UČINCI čine 50% ukupne vrijednosti zaključne ocjene.

**Zaključna ocjena** ne mora biti aritmetička sredina sastavnica vrednovanja.

**MOTORIČKA ZNANJA**

Motorička znanja su stupanj usvojenosti pojedinih motoričkih struktura koje mogu biti na različitim razinama.

**Odličan (5)**

Učenik nema nikakvih poteškoća u savladavanju motoričkog zadatka, a tehnička izvedba je izuzetna. Motoričko znanje primjenjuje na pravilan način. Motorički zadatak izvodi pravilno i sa sigurnošću u svim fazama, te uz estetsku dotjeranost.

**Vrlo dobar (4)**

Učenik nema poteškoća u savladavanju motoričkog zadatka, a tehnička izvedba nije na očekivanoj razini. Motorički zadatak izvodi pravilno i sigurno uz manje tehničke ili estetske nedostatke pri čemu nije narušena osnovna struktura kretanja.

**Dobar (3)**

Učenik s promjenjivim uspjehom savladava motorički zadatak, a tehnička izvedba mu je površna, nesigurna. Učenik realizira zadani motorički zadatak s odstupanjima, uočljivo narušava pravilnost izvođenja nekog motoričkog gibanja ili kretanja ali ne dovodi u pitanje osnovnu strukturu kretanja,

**Dovoljan (2)**

Učenik s velikim poteškoćama savladava motorički zadatak. Prilikom izvođenja motoričkog zadatka ugrožena je osnovna struktura motoričkog gibanja.

**Nedovoljan (1)**

Učenik motorički zadatak ne želi izvoditi, unatoč učiteljevom poticaju odustaje.

**MOTORIČKA POSTIGNUĆA**

Motorička postignuća su sprega motoričkih znanja i motoričkih sposobnosti u kojima učenik povezuje motorička gibanja u određenoj motoričkoj aktivnosti te ih maksimalno koristi u postizanju što boljih rezultata.

**Provjeravamo i vrednujemo pomoću mjerenja** pri čemu kao rezultat dobijemo konkretne vrijednosti izražene brojkom i jedinicom mjere (metar, minuta, broj postignutih ponavljanja) ocjenom:

**Odličan (5)**  bit će vrednovan rezultat koji se nalazi u prvoj četvrtini po vrijednosti dobivenih

 rezultata.

**Vrlo dobar (4)** bit će rezultat druge četvrtine dobivenih rezultata.

**Dobar (3)**  svi rezultati u trećoj po vrijednosti četvrtini.

**Dovoljan (2)**  svi rezultati u posljednjoj po vrijednosti četvrtini izmjerenih rezultata.

**Nedovoljan (1)** je ocjena za nepotrebno odustajanje, povredu pravila, diskvalifikaciju i sl.

|  |  |
| --- | --- |
| **AKTIVNOST UČENIKA I ODGOJNI UČINCI** | **OCJENA**  |
| Učenik redovito i aktivno vježba u sportskoj opremi na satu TZK-e. Uzorno se ponaša prema drugim učenicima i učitelju. Uvijek se pridržava dogovorenih pravila ponašanja u prostoru za vježbanje. Poštuje pravila igre. Pokazuje suradnički odnos na satu. Savjesno i odgovorno pristupam zadacima. Uvijek aktivno sudjelujem u svim aktivnostima na satu. Nakon tjelovježbe brine o zdravstveno-higijenske navikama odnosno ima razvijene zdravstveno-higijenske navike. | **Odličan** **(5)** |
| Učenik vježba u sportskoj opremi, (nedostaje sportska oprema 1 nastavni sat jednog mjeseca nastavne godine ). Ponekad se ne pridržava dogovorenih pravila ponašanja u prostoru za vježbanje pa ga je potrebno upozoravati na neprimjereno ponašanje (1- 2 puta tijekom nastavnih sati jednog mjeseca nastavne godine). Učenik prihvaća i slijedi postavljena pravila uz manje opomene i podsjećanja na isto. Poštuje pravila igre. Pokazuje suradnički odnos na satu. Savjesno i odgovorno pristupam zadacima. Aktivno sudjelujem u svim aktivnostima na satu. Nakon tjelovježbe brine o zdravstveno-higijenske navikama odnosno ima razvijene zdravstveno-higijenske navike.  | **Vrlo dobar****(4)** |
| Učenik ponekad nema sportsku opremu (nedostaje sportska oprema 2 nastavna sata jednog mjeseca nastavne godine ).Vježba samo pod kontrolom. Ne sudjeluje aktivno u svim aktivnostima na satu. Često se ne pridržava dogovorenih pravila ponašanja u prostoru za vježbanje - neprimjereno ponašanje (3-7 puta tijekom nastavnih sati jednog mjeseca nastavne godine). Često ne poštuje pravila igre. Često ne pokazuje suradnički odnos na satu. Zadacima pristupa površno i neodgovorno. Često nedisciplinirano se odnosi prema radu pa ga je potrebno upozoravati na ponašanje. Ponekad ometa nastavu i izaziva druge učenike na satu. Nakon tjelovježbe rijetko brine o zdravstveno-higijenske navikama . | **Dobar** **(3)** |
| Učenik povremeno ne donosi na sat TZK-e propisanu sportsku opremu ( nedostaje sportska oprema 3 nastavna sata jednog mjeseca nastavne godine ), nerado vježba i ne pridaje značaj tjelovježbi. Rijetko aktivan u svim aktivnostima na satu. Rijetko se pridržava dogovorenih pravila ponašanja u prostoru za vježbanje - neprimjereno ponašanje (8-14 puta tijekom nastavnih sati jednog mjeseca nastavne godine). Rijetko poštuje pravila igre. Rijetko pokazuje suradnički odnos na satu. Odgovornost za neprihvatljivo ponašanje prihvaća tek nakon intervencije učitelja. Često ometa nastavu i izaziva druge učenike na satu. Nedovoljno razvijen osjećaj samokontrole, u igri je prisutno neprihvatljivo ponašanje. Nakon tjelovježbe ne brine o zdravstveno-higijenske navikama .  | **Dovoljan** **(2)** |
| Učenik učestalo nema sportsku opremu na satu TZK-e 50% ( nedostaje sportska oprema 4 i više nastavnih sati jednog mjeseca nastavne godine), izbjegava vježbati, zanemaruje zdravstveno-higijenske navike, ne pridržava se dogovorenih pravila ponašanja u prostoru za vježbanje - neprimjereno ponašanje (15 i više puta tijekom nastavnih sati jednog mjeseca nastavne godine. Ne poštuje pravila igre. Nema razvijen osjećaj samokontrole, u igri je učestalo prisutno neprihvatljivo ponašanje. Nema razvijeni osjećaj prema kolektivu. Ne pokazuje suradnički odnos na satu. Loše se ponaša prema učenicima i učitelju. Učestalo ometa nastavu i izaziva druge učenike na satu. |    **Nedovoljan****(1)** |